BOSNA I HERCEGOVINA
FEDERACIJA BOSNE I HERCEGOVINE
KANTON 10
OPŠTINA DRVAR
OPŠTINSKI NAČELNIK

Broj: 02-04-1053/23
Drvar, 28.03.2023. godine

	Na osnovu člana 8. tačka 1. Zakona o ministarskim, vladinim i drugim imenovanjima u Federaciji Bosne i Hercegovine (“Službene novine Federacije BiH”, broj: 12/03, 34/03 i 65/13), člana 49. stav 1. alineja 12. Statuta Opštine Drvar-Prečišćeni tekst (“Službeni glasnik Opštine Drvar”, broj: 2/15) ,a u vezi sa članom 7. stav (1) Odluke o raspisivanju javnog konkursa za imenovanje predsjednika i dva člana Skupštine ,predsjednika i dva člana Nadzornog odbora JP “Komunalac Drvar” d.o.o. Drvar i predsjednika i dva člana Skupštine ,predsjednika i dva člana Nadzornog odbora JP “Radio stanica Drvar” d.o.o Drvar(“Službeni glasnik Opštine Drvar”, broj:2/23), Opštinska načelnica objavljuje 

JAVNI KONKURS
 za imenovanje predsjednika i dva člana Skupštine ,predsjednika i dva člana Nadzornog odbora JP “Komunalac Drvar” d.o.o. Drvar i predsjednika i dva člana Skupštine ,predsjednika i dva člana Nadzornog odbora JP “Radio stanica Drvar” d.o.o Drvar

I Predmet javnog oglasa

Predmet ovog Javnog konkursa je izbor i imenovanje. predsjednika i dva člana Skupštine ,predsjednika i dva člana Nadzornog odbora JP “Komunalac Drvar” d.o.o. Drvar i predsjednika i dva člana Skupštine , predsjednika i dva člana Nadzornog odbora JP “Radio stanica Drvar” d.o.o Drvar.

II Opis pozicije

Nadzorni odbor ima sljedeće nadležnosti:
-	nadzire rad Uprave,
-	nadzire poslovanje preduzeća,
-	priprema poslovnike i predlaže ih Skupštini, 
-	priprema Etički kodeks i predlaže ga Skupštini, 
-	vrši izbor kandidata Odbora za reviziju i podnosi prijedlog Skupštini za njihovo imenovanje, 
-	daje mišljenje Skupštini o prijedlogu Uprave za raspodjelu dobiti, 
-	imenuje i razrješava članove Uprave u skladu sa poslovnicima i drugim propisima,,
-	razmatra provedbene propise iz oblasti javnih nabavki i njihovu primjenu, 
-	daje pismene saglasnosti za aktivnosti koje su ograničene Zakonom o javnim preduzećima i
-	vrši i druge poslove u skladu sa Zakonom, Statutom Javnog preduzeća i drugim aktima. 

 Skupština ima sljedeće nadležnosti:
-	donosi Statut preduzeća, uz saglasnost osnivača,
-	donosi Etički kodeks preduzeća,
-	raspravlja i odlučuje o godišnjem izvještaju (finansijskom i izvještaju revizora),
-	dostavlja osnivaču godišnji izvještaj o radu i poslovanju,
-	odobrava plan poslovanja, odnosno revidirani plan poslovanja,
-	usvaja godišnji izvještaj preduzeća odnosno ustanove koji uključuje finansijski izvještaj i izvještaj revizora, Nadzornog odbora i Odbora za reviziju,
-	odlučuje o kupovini, prodaji, razmjeni, uzimanju u lizing, uzimanju kredita i drugim transakcijama u toku poslovne godine u obimu većem od trećine knjigovodstvene vrijednosti imovine preduzeća po bilansu stanja na kraju prethodne godine,
-	odlučuje o izboru Odbora za reviziju,
-	odlučuje o naknadama članova Nadzornog odbora i Odbora za reviziju,
-	donosi poslovnik o radu i druge opšte akte,
-	odlučuje o raspodjeli dobiti i o načinu pokrića gubitaka,
-	odlučuje o zahtjevima Javnog preduzeća prema članovima Nadzornog odbora, Odbora za reviziju, uprave i zaposlenih vezano za naknadu štete nastale u poslovanju preduzeća i 
-	odlučuje i o drugim pitanjima utvrđenim zakonom i Statutom javnog preduzeća.
Uz prethodnu saglasnost Osnivača odlučuje o:
-	povećanju ili smanjenju osnovnog kapitala,
-	spajanju s drugim društvima ili pripajanju drugih društava Javnom preduzeću,
-	promjeni oblika i raspodjeli dobiti Javnog preduzeća,
-	osnivanju drugih društava i 
-	prestanku Javnog preduzeća provođenjem likvidacije.
  Sastav Skupštine i Nadzornog odbora mora odražavati nacionalni sastav opštine Drvar.
III Mandat
Mandat predsjedniku i članovima Skupštine , predsjedniku i članovima Nadzornog odbora JP “Komunalac Drvar” d.o.o. Drvar, predsjedniku i članovima Skupštine , predsjedniku i članovima Nadzornog odbora “Radio stanica Drvar” d.o.o Drvar traje 4 ( čeiri ) godine.

IV Uslovi
Kandidati za pozicije predsjednika i članove Skupštine JP” Komunalac Drvar” d.o.o.Drvar , predsjednika i članove Nadzornog odbora JP “Komunalac Drvar” d.o.o. Drvar , predsjednika i članove Nadzornog odbora i Skupštine JP “Radio stanica Drvar” d.o.o. Drvar moraju ispunjavati opšte i posebne uslove utvrđene ovim javnim konkursom.
a) Opšti uslovi:
-da su državljani BiH,
-da su stariji od 18 godina,
-da nisu otpušteni iz državne službe kao rezultat disciplinske mjere na bilo kojem nivou u BiH (bilo na nivou države ili entiteta) u periodu od tri godine prije dana objavljivanja upražnjene pozicije,
-da se na kandidata ne odnosi član IX tačka 1. Ustava Bosne i Hercegovine,
-da nisu osuđivani za krivično djelo i za privredni prestup nespojiv sa dužnosti u organu za koji se kandiduje pet
godina od dana pravosnažnosti presude, isključujući vrijeme zatvorske kazne,
-da nisu na funkciji u političkoj stranci u smislu člana 5. Zakona o ministarskim, vladinim i drugim imenovanjima da nemaju smetnji za imenovanje propisanih Zakonom o sukobu interesa u organima vlasti u Federaciji BiH (“Službene novine Federacije BiH”, broj: 70/08) i
-da nemaju privatni finansijski interes u Javnom preduzeću u koje se kandiduje.
b) Posebni uslovi:
-da imaju završen fakultet VII stepen stručne spreme ili završen fakultet Bolonjskog sistema studiranja s najmanje 180 ECTS ili završenu višu školu, odnosno VI stepen stručne spreme ili završenu srednju školu odnosno IV stepen stručne spreme za JP ”Komunalac Drvar”d.o.o.Drvar i JP “ Radio stanica Drvar” d.o.o. Drvar 
-da posjeduje radno iskustvo na poslovima upravljanja,odnosno rukovođenja u trajanju od najmanje 1(jedne) godine 
-da imaju organizacione sposobnosti, stručna znanja iz djelatnosti javnog preduzeća i upućenost u sadržaj i način rada organa uprave.
 V Smetnje za imenovanje
 U Skupštinu i Nadzorni odbor Javnih preduzeća po ovom javnom konkursu ne mogu biti izabrani i imenovani kandidati : 
1. koji su otpušteni iz državne službe kao rezultat disciplinske mjere na bilo kom nivou u BiH (bilo na nivou države ili entiteta) u periodu od tri godine prije objavljivanja upražnjene pozicije ,
2. na koje se odnosi član IX.1.Ustava BiH - Nijedno lice koje se nalazi na izdržavanju kazne, izrečene presudom Međunarodnog tribunala za bivšu Jugoslaviju, i niti jedna osoba koja je pod optužnicom Tribunala a koja se nije povinovala naredbi da se pojavi pred Tribunalom, ne može biti kandidat ili imati bilo koju neimenovanu, izbornu ili drugu javnu funkciju na teritoriji Bosne i Hercegovine,
3.koji su osuđivani za krivično djelo i za privredni prestup nespojiv sa dužnosti u organu u koji se kandiduje pet godina od dana pravosnažnosti presude,isključujući vrijeme zatvorske kazne,
4.koji su na funkciji u političkoj stranci u skladu sa članom 5.Zakona o ministarskim,vladinim i drugim imenovanjima(„Službeni glasnik Federacije BiH“broj12/03,34/03 i 65/13),
5.koji imaju smetnje za imenovanje propisane Zakonom o sukobu interesa u organima vlasti u FBiH(„Službene novine FBiH“broj: 70/08),
6) koji imaju privatni finansijski interes u Javnom preduzeću u koje se kandiduje.

V Obrazac prijave-P
Kandidati su dužni popuniti propisani obrazac prijave (Obrazac prijave - P)  i priložiti original ili ovjerene kopije dokumenata, koji su dokaz o ispunjavanju opštih i posebnih uslova traženih ovim javnim konkursom.
Obrazac prijave kandidati mogu podići u zgradi Opštine u šalter Sali, Titova 1, Drvar ili preuzeti sa službene web stranice Opštine Drvar.
VI Potrebni dokumenti
Uz Obrazac prijave (Obrazac prijave - P) kandidati su dužni priložiti original ili ovjerene kopije dokumenata, koji su dokaz o ispunjavanju opštih i posebnih uslova traženih ovim javnim konkursom.kako slijedi:
1.Ovjerena kopija diplome(ne starija od šest mjeseci),
2.Uvjerenje o državljanstvu(ne starije od šest mjeseci),
3.Izvod iz matične knjige rođenih,
4. Uvjerenje o radnom iskustvu,
5.Ovjerena izjava kandidata da nije otpušten iz službe kao rezultat disciplinske mjere u periodu od tri godine prije objavljivanja javnog konkursa, 
6.Ovjerena izjava kandidata da se na njega ne odnosi član IX.1.Ustava BiH,
7.Ovjerena izjava kandidata da nema privatno-finansijski interes u čije se upravljačko tijelo kandiduje,,
8.Uvjerenje da nije osuđivan za krivično djelo I privredni prestup nespojiv s dužnošću u upravljačkom tijelu u koje se kandiduje pet godina od dana pravosnažnosti presude,isključujući vrijeme zatvorske kazne izdato od nadležnog suda (ne starije od šest mjeseci),. 
9.Ovjerena izjava kandidata da nema smetnji za imenovanje propisanih Zakonom o sukobu interesa u organima vlasti u FBiH(“Službene novine FBiH”,broj 70/08) i člana 5.Zakona o ministarskim,vladinim i drugim imenovanjima FBiH(“Službene novine FBiH”broh 12/03,34/03i 65/13),
10.Ovjerena izjava kandidata da nije član upravnog I nadzornog odbora u više od jedne ustanove ili preduzeća.

VII Nadležnost 
Komisija za izbor koju imenuje Opštinsko vijeće Drvar će provesti postupak po ovom Javnom konkursu u skladu sa Odlukom o  utvrđivanju standarda i kriterija u postupku konačnih imenovanja i ponovnih imenovanja na pozicije u regulisanim organima Opštine Drvar (“Službeni glasnik Opštine Drvar”, broj: 10/22) što uključuje pregled svih prijava pristiglih u propisanom roku,sastavljanje liste sa užim izborom najboljih kandidata koji ispunjavaju uslove za imenovanje.
Nijedan kandidat neće biti stavljen na listu sa užim izborom ukoliko nije povoljno ocjenjen prema kriterijumima za imenovanje. .
Prije Intervjua Komisija će zahtjevati od kandidata koji su ušli u uži izbor da daju podatke o ranijim rukovodiocima od kojih se mogu dobiti preporuke i informacije o kandidatu, na način da  popune  odgovarajuće obrasce u kom će iznijeti bilo koje pitanje koje bi moglo dovesti do sukoba interesa u slučaju da dođe do njegovog imenovanja. Komisija obrasce dostavlja kandidatima uz Poziv za intervju.Prilikom vrednovanja Komisija za izbor primjeniće odredbe Odluke o utvrđivanju standarda i kriterija u postupku konačnih imenovanja i ponovnih imenovanja na pozicije u regulisanim organima Opštine Drvar (“Službeni glasnik Opštine Drvar”, broj: 10/22).
Komisija za izbor obaviće intervju bez diskriminacije sa kandidatima sa liste o užem izboru).Nakon intervjua i na osnovu u potpunosti dokumentovanih odluka svih članova Komisije će pismenom preporukom predložiti rang-listu sa najboljim kandidatima Opštinskom vijeću na dalje razmatranje i donošenje konačne odluke o imenovanju.
 VIII Objavljivanje i rok za podnošenje prijava
Ovaj Javni konkurs objaviće se u “Službenim novinama Federacije BiH”, dnevnom listu Euro Blic, web stranici Opštine Drvar i na Oglasnoj tabli Opštine Drvar.
Rok za podnošenje prijave je 15 dana od dana posljednje objave Javnog konkursa.
Ukoliko se kandidat prijavljuje na više pozicija dužan je za svaku poziciu dostaviti obrazac Prijave,s tim da se dokumentacija dostavlja u jednom primjerku.
Nepotpune i neblagovremene prijave neće se uzimati u razmatranje.
Prijavu sa svim traženim dokumentima kandidati mogu dostaviti lično u zatvorenoj koverti putem Šalter sale Opštine Drvar ili putem pošte na adresu Opština Drvar,Komisija za izbor ,Titova 1. 80260 Drvar ,sa napomenom “ Prijava na Javni konkurs za imenovanje predsjednika i dva člana Skupštine ,predsjednika i dva člana Nadzornog odbora JP “Komunalac Drvar” d.o.o. Drvar i predsjednika i dva člana Skupštine ,predsjednika i dva člana Nadzornog odbora JP “Radio stanica Drvar” d.o.o Drvar”

OPŠTINSKA NAČELNICA

Dušica Runić, s.r.